Άννα της Αυστρίας (1549-1580)

Η Άννα της Αυστρίας (Ana de Austria, 1 Νοεμβρίου 1549 – 26 Οκτωβρίου 1580) από τον Οίκο των Αψβούργων ήταν βασίλισσα της Ισπανίας δυνάμει του γάμου της με τον θείο της, Φίλιππο Β΄ της Ισπανίας.

 Η Άννα ήταν η μεγαλύτερη κόρη του Μαξιμιλιανού Β της Αγίας Ρωμαϊκής Αυτοκρατορίας και της Μαρίας της Ισπανίας, οι οποίοι ήταν πρώτα ξαδέλφια. Γεννήθηκε στην Ισπανία κατά τη διάρκεια της βασιλείας του παππού της, αυτοκράτορα Καρόλου Ε΄, αλλά έζησε στη Βιέννη από την ηλικία των τεσσάρων ετών. Η Άννα θεωρούνταν το αγαπημένο παιδί του πατέρα της. Έλαβε καθολική εκπαίδευση παρόλο που ο πατέρας της ήταν φιλικά προσκείμενος προς τον Λουθηρανισμό. Ως η μεγαλύτερη κόρη του Αυτοκράτορα της Αγίας Ρωμαϊκής Αυτοκρατορίας, η Άννα ήταν μια επιθυμητή υποψήφια νύφη. Οι γονείς της πίστευαν ότι ένας ισπανικός γάμος θα ενίσχυε τους δεσμούς μεταξύ των αυστριακών και των ισπανικών οικογενειών του οίκου των Αψβούργων. Τον Φεβρουάριο του 1569 ανακοινώθηκε ο αρραβώνας της Άννας με τον θείο της Φίλιππο Β΄ της Ισπανίας και τον Μάιο του 1570 παντρεύτηκαν με πληρεξούσιο . Η Άννα ταξίδεψε από την Αυστρία στην Ισπανία το φθινόπωρο του 1570 συνοδευόμενη από τους αδελφούς της Αλβέρτο και Βεγκέσλαο. Ως βασίλισσα η Άννα χαρακτηρίστηκε ζωηρή και χαρούμενη, ενώ ασχολήθηκε κυρίως με το κέντημα. Ο γάμος μεταξύ της Άννας και του Φίλιππου περιγράφεται ως ευτυχισμένος. Εκτός του ότι ήταν το αγαπημένο παιδί του πατέρα της, η Άννα φέρεται να ήταν και η πιο αγαπημένη γυναίκα του Φίλιππου. Σύμφωνα με τους διπλωμάτες, ο Βασιλιάς είχε ερωτευθεί τη νεαρή νύφη του. Δεν υπάρχουν στοιχεία ότι ο Φίλιππος έχει ερωμένες κατά τη διάρκεια του γάμου τους. Η Άννα είχε μια προσωπικότητα παρόμοια με τη δική του και εκείνος ήταν αφοσιωμένος σε αυτήν. Ο Φίλιππος ήταν ένας μονάρχης συνείδησης και διατηρούσε τη σχέση του με την Άννα δύο φορές την εβδομάδα με τη μορφή σημειώσεων, καθώς επίσης και επισκέπτονταν το υπνοδωμάτιο της γυναίκας του έως και τρεις φορές την ημέρα. Η Άννα γέννησε πέντε παιδιά, συμπεριλαμβανομένων τεσσάρων γιων, από τα οποία τα τρία μεγαλύτερα πέθαναν πριν από τον Φίλιππο, και ο νεότερος τον διαδέχθηκε τελικά ως Φίλιππος Γ΄. Η Άννα περιγράφηκε επίσης ως καλή μητέρα για την Ισαβέλλα Κλάρα Ευγενία και την Αικατερίνη Μιχαέλα, τις δυο κόρες του Φιλίππου από τον προηγούμενο γάμο του με την Ελισάβετ των Βαλουά. Πέθανε από γρίπη το 1580 στο Μπαδαχόθ σε ηλικία 30 ετών, οκτώ μήνες μετά τη γέννηση του τελευταίου παιδιού της. Η Άννα θάφτηκε αρχικά στο Μπαδαχόθ, αλλά το σώμα της μεταφέρθηκε αργότερα στο Ελ Εσκοριάλ. Απέκτησε 5 παιδιά: Φερδινάνδος (1571 - 1578), Πρίγκηπας των Αστουριών. Κάρολος Λαυρέντιος (1573 - 1575). Διέγος (1575 - 1578), Πρίγκηπας των Αστουριών. Φίλιππος Γ΄ (1578 - 1621), Βασιλιάς της Ισπανίας. Μαρία (1580 - 1583). J. Brouwer, Montigny, Representative of the Netherlands by Philip II (Amsterdam z.j. [1941]). R. Rodríguez Raso, Maximiliano de Austria, gobernador de Carlos V en España: cartas al emperador (Madrid 1963). Fernando González-Doria, Las Reinas de España (Madrid 1986). A. W. Lovett, Early Habsburg Spain, 1517-1598 (Oxford 1986). John Lynch, Spain 1516-1598. From nation state to world empire (Oxford 1991). Geoffrey Parker, Philip II (Chicago / La Salle 1996). Henry Kamen, Philip of Spain (New Haven / London 1997). Manuel Ríos Mazcarelle, Reinas de España. Casa de Austria (Madrid 1998). L. Cabrera de Córdoba, Historia de Felipe II, rey de España, J. Martínez Millán and C.J. ed the Carlos Morales (Madrid 1998). Paula Sutter Fichtner, The Emperor Maximilian II (New Haven 2001). Pedro Gargantilla, Enfermedades de los reyes de España. Los Austrias. De la locura a la impotencia de Juana de Carlos II el Hechizado (Madrid 2005).